Kant vloaz choazh goude, eo ar matematikour Eratosthenes a vuzul evit ar wech kentañ tro-gelch an Douar. Remerket e oa bet kement-mañ : war-dro Gouel Yann, e par an heol plomm war an Douar e Asouan, e Su an Ejipt : ur post plantet sonn ne ro  tamm skeud ebet eno. Er chontrol, e Nord an Ejipt, evel ma rafe e Breizh, e ro ur skeud. Muzuliañ a ra Eratosthenes an ankl a ra an heol gant ar vertikalenn e Aleksandria, muzuliañ a ra goude-se an hed etre Aleksandria hag Asouan, hag e kav evit tro-gelch an Douar daou chant daou ha hanter-kant mil stad ( 252 000 ), da lâret eo dre vras daou-ugent mil kilometr.  Da choude choazh eo bet ankouaet labourioù Eratosthenes e-pad pell er Grennamzer, mes se zo un artikl all.